Alatu tegu! Keegi postitas sotsiaalmeediasse Uudo Sepa nime all tõsiselt rassistlikke kommentaare Lisatud Universal Music Baltics esindaja kommentaar!

Täna avastasid paljud Uudo Sepa fännid, et muusikul on lõpuks ometi oma Twitteri konto, aga armsa maamehe jutu asemel oli kasutaja esimene säuts rassistlik kommentaar. Kuigi paljud järeldasid, et tegemist on "Eesti otsib superstaari" võitjaga, ütles Universal Music Baltics esindaja Grete Elmi Kroonikale, et see pole kindlasti Uudo Sepp.

Twitter Twitter kuvatõmmis

"Selline vahejuhtum näitab selgelt, kui lihtne on tänapäeval sattuda küberkiusamise ja/või identiteedivarguse ohvriks. Sellesse ei tohi kindlasti suhtuda kergekäeliselt. Loodetavasti on see õpetlik ka paljudele noortele, et selliste situatsioonide puhul tuleb kindlasti pöörduda politseisse, eriti, kui tegu on laimava alatooniga kellegi suhtes," lausus Elmi.

"Uudol on väga kahju, kui tema nime alt avaldatud kommentaarid mõjusid kellelegi solvavalt. Twitteri kontol avaldatud väiteid Uudo ei tolereeri. Hetkel viibib ta Soomes ning salvestab juba peagi ilmuvad singlit, mis jõuab fännide ette suve lõpus," lisas Universal Music Baltics esindaja.

Nüüdseks on see Twitteri konto kustutatud.